OzLabs/hebrew-wiki-articles huggingface dataset:
באמצע יום

"באמצע יום" הוא שיר שהוקלט על ידי הזמרת-יוצרת ישראלית מאיה בוסקילה, מתוך אלבום האולפן הרביעי שלה, נושמת.<ref name=":1"></ref> השיר יצא לאור ב-2 בפברואר 2016, על ידי חברת התקליטים הפי"ל, כסינגל השמיני מתוך האלבום.<ref name=":1" /> הסינגל הבא שהוציאה אחריו הוא "הלב שלי עומד למכירה", שיצא לאור במרץ 2019.<ref></ref>

השיר הגיע למקום הרביעי במדיה פורסט וה-18 ברשת ג'.<ref></ref>

== רקע וכתיבה ==
השיר נכתב על ידי גל שריג והופק על ידי ירון כהן.<ref name=":1" /> יוסי חרסונסקי סקר את השיר ואמר כי: "המנגינה – ממש בסדר, עיבוד שמוביל אותה לשיאי הרגש. הטקסט? לא יגיע אל תוכנית הלימודים בחוג לכתיבה יוצרת. מצד אחד, היא פוחדת שישכח כמה אהבתה חצתה גבולות, מצד שני, מוכנה לוותר על חזרתו ("לא מבקשת שתחזור") אם טוב לו במקום שנמצא".<ref></ref>

== וידאו קליפ ==
לשיר לא פורסם וידאו קליפ רשמי, אך ב-2 בפברואר 2016, בסמוך לצאתו כסינגל העלתה בוסקילה את האודיו הרשמי שלו לערוץ היוטיוב שלה.<ref name=":1" /> האודיו זכה להצלחה נאה כאשר צבר קרוב ל-275,000 צפיות בסך הכול.<ref name=":1" /> מעבר לכך, כולל האודיו את עטיפתו הרשמית של הסינגל עצמו, ואת מילותיו של השיר.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|2 בפברואר 2016
|הזרמת מוזיקה • הורדה דיגיטלית
|הפי"ל
|style="text-align:center;"|<ref name=":1" />
|}

== קישורים חיצוניים ==

* [https://www.nli.org.il/he/items/NNL_MUSIC_AL990047397490205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי מאיה בוסקילה
קטגוריה:שירים בעברית
קטגוריה:שירים שנכתבו על ידי גל שריג
קטגוריה:שירים שהופקו על ידי ירון כהן
קטגוריה:שירים על כאב לב
טל הרצוג

טל הרצוג (נולד ב-1996) הוא שחקן פוקר מקצועי ישראלי ומנהל של מכללה לפוקר. הרצוג זכה במקום השני באליפות המשנה של אליפות העולם בפוקר. במהלך הקריירה זכה בסך של כמיליון דולר בטורנירי פוקר.

==קריירה==
טל נולד וגדל בראשון לציון לאב איש עסקים ואם עו"ד. בהמשך עבר לגור עם משפחתו בקיסריה. את שירותו הצבאי העביר כלוחם בגדוד 202 של חטיבת הצנחנים.
בשנת 2019 עם שחרורו מצה"ל החל לעסוק בפוקר מקצועי. הרצוג משחק בשמו Tal Herzog אך בסבב העולמי הוא בחר לשחק תחת כינוי Turkey1.
בשנת 2021 עקב הקורונה עברו סבבי אליפות העולם לאינטרנט. הרצוג השתתף באליפות המשנה של אליפות העולם בפוקר וזכה במקום השני. באליפות השתתפו 6,395 שחקנים מרחבי העולם. הזכייה במקום השני הקנתה להרצוג 923 אלף דולר. עם הזכייה, הרצוג נכנס לרשימת עשרת הישראלים שהרוויחו סך פרסים של מעל מיליון דולר במהלך הקריירה. את זכייתו הרצוג זקף בהכנה המנטלית אותה עבר במסגרת הקמת מכללה לפוקר אותה הוא מנהל.

== סטטיסטיקות ==
פירוט הזכיות באליפות העולם בפוקר
{| class="wikitable"
!שנה
!טורניר
!פרס
|-
|2021
| dir="ltr" |WSOPC #18: $1,700 MAIN EVENT, $10M GTD
|$923,165
|}

==קישורים חיצוניים==

==הערות שוליים==

קטגוריה:שחקני פוקר ישראלים
קטגוריה:חיילי חטיבת הצנחנים
קטגוריה:ישראלים שנולדו ב-1996
סלח לי

"סלח לי" הוא שיר שהוקלט על ידי הזמרת-יוצרת ישראלית מאיה בוסקילה.<ref name=":1"></ref> השיר יצא לאור ב-10 בפברואר 2013, על ידי חברת התקליטים הפי"ל, כסינגל שלא מתוך אלבום.<ref name=":1" /> הסינגל הבא שהוציאה אחריו הוא "אהבה אחרת", שיצא לאור במאי 2013, שלא כחלק מאלבום האולפן הרביעי שלה, נושמת; האלבום בו לא נכלל "סלח לי" לבסוף.<ref></ref><ref></ref>

השיר הגיע למקום הרביעי במדיה פורסט וה-11 ברדיו אמצע הדרך.<ref></ref>

== רקע וכתיבה ==
השיר נכתב על ידי טל שגב והופק על ידי יעקב למאי.<ref name=":1" /> יוסי חרסונסקי סקר את השיר בחיוב והצהיר כי: "תרשו לי שלא להתחשב בנתון שנשלח עם הסינגל – מאיה בוסקילה היא זוכת "חי בלה לה לנד 2". (מה זה תורם לשיר?) לעומת זאת הייתי מחפש איזשהו פסטיבל בשביל השיר הזה באגן הים התיכון, יוון, איטליה. יש כאן פוטנציאל לצאת בגדול מהלה לה לנד".<ref></ref>

באתר המוזיקה בטריבונה כינו את השיר כ"בלדת מיינסטרים ישראלית עם ניואנסים ים תיכוניים".<ref></ref>

== וידאו קליפ ==
לשיר לא פורסם וידאו קליפ רשמי, אך ב-10 בפברואר 2013, בסמוך לצאתו כסינגל העלתה בוסקילה את האודיו הרשמי שלו לערוץ היוטיוב שלה.<ref name=":1" /> האודיו זכה להצלחה נאה כאשר צבר קרוב ל-215,000 צפיות בסך הכול.<ref name=":1" /> מעבר לכך, כולל האודיו את עטיפתו הרשמית של הסינגל עצמו, בה מופיעה בוסקילה עצמה.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|10 בפברואר 2013
|הזרמת מוזיקה • הורדה דיגיטלית
|הפי"ל
|style="text-align:center;"|<ref name=":1" />
|}

== קישורים חיצוניים ==

* [https://www.nli.org.il/he/items/NNL_MUSIC_AL990047397310205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי מאיה בוסקילה
קטגוריה:שירים בעברית
קטגוריה:שירים שנכתבו על ידי טל שגב
קטגוריה:שירים שהופקו על ידי יעקב למאי
קטגוריה:בלדות פופ
אהבה אחרת

"אהבה אחרת" הוא שיר שהוקלט על ידי הזמרת-יוצרת ישראלית מאיה בוסקילה.<ref name=":0"></ref> השיר יצא לאור ב-7 במאי 2013, על ידי חברת התקליטים הפי"ל, כסינגל שלא מתוך אלבום.<ref name=":0" /> הסינגל הבא שהוציאה אחריו הוא "מצפן", שיצא לאור באוגוסט 2013, כחלק מאלבום האולפן הרביעי שלה, נושמת; האלבום בו לא נכלל "אהבה אחרת" לבסוף.<ref></ref><ref></ref>

השיר הגיע למקום השביעי ברדיו אמצע הדרך.<ref></ref>

== רקע וכתיבה ==
השיר נכתב על והופק ידי אורן עמנואל ודן פרבר.<ref name=":0" /> יוסי חרסונסקי סקר את השיר בשלילה והצהיר כי: "מאיה בוסקילה, בחורה בוגרת, לוקחת טקסטים מהסוג שלא הייתי מעביר בפתק לנער בתיכון בגיל 14. כמה אפשר עוד למחזר את הקיטש הממוחזר, לייצר עוד אינסטנט. המוזיקה? הטון הכמו טראגי-עצוב מקבל פסקול דאנס לקלאב. נו, טוב מי ישים לב לקונטרסט, וגם אם זה לא נדבק, יגיע לרחבת השמחות והקלאב".<ref></ref>

== וידאו קליפ ==
לשיר לא פורסם וידאו קליפ רשמי, אך ב-7 במאי 2013, בסמוך לצאתו כסינגל העלתה בוסקילה את האודיו הרשמי שלו לערוץ היוטיוב שלה.<ref name=":0" /> האודיו זכה להצלחה נאה כאשר צבר קרוב ל-50,000 צפיות בסך הכול.<ref name=":0" /> מעבר לכך, כולל האודיו את עטיפתו הרשמית של הסינגל עצמו, בה מופיעה בוסקילה עצמה באפקט שהכפיל אותה.<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|7 במאי 2013
|הזרמת מוזיקה • הורדה דיגיטלית
|הפי"ל
|style="text-align:center;"|<ref name=":0" />
|}

== קישורים חיצוניים ==

* [https://www.nli.org.il/he/items/NNL_MUSIC_AL990047397160205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי מאיה בוסקילה
קטגוריה:שירים שנכתבו על ידי אורן עמנואל
קטגוריה:שירים שנכתבו על ידי דן פרבר
קטגוריה:שירים שהופקו על ידי אורן עמנואל
קטגוריה:שירים שהופקו על ידי דן פרבר
קטגוריה:שירים בעברית
גביע הטוטו 2021/2022

גביע הטוטו לעונת 2021/2022 היא התחרות ה-37 של הגביע השלישי בחשיבותו של הכדורגל הישראלי. מכבי חיפה זכתה בתואר, לאחר שגברה במשחק הגמר על הפועל באר שבע, ובכך רשמה זכייה ראשונה מאז מעונת 2007/2008.

== שלב הבתים ==

10 הקבוצות שאינן משתתפות במפעלים האירופאים חולקו לשני בתים על פי אזור גאוגרפי.

===בית א'===

{| class="wikitable" style="text-align: center;"
|-
!width=185|קבוצה
!width=20|משחקים
!width=20|ניצחונות
!width=20|תיקו
!width=20|הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!width=20|העפלה
|- bgcolor=#ccffcc
|align=right|הפועל חיפה
|4||3||1||0||7||4||3+||10||
|- bgcolor="#ccccff"
|align=right|בני סכנין
|4||2||0||2||8||8||0||6||
|- bgcolor="FEFE33"
|align=right|הפועל חדרה
|4||1||2||1||5||5||0||5||
|- bgcolor="#FFFFE6"
|align=right|עירוני קריית שמונה
|4||1||2||1||4||4||0||5||
|- bgcolor="#FFFFF3"
|align=right|הפועל נוף הגליל
|4||0||1||3||5||8||3-||1||
|}

===בית ב'===

{| class="wikitable" style="text-align: center;"
|-
!width=185|קבוצה
!width=20|משחקים
!width=20|ניצחונות
!width=20|תיקו
!width=20|הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!width=20|העפלה
|- bgcolor="#ccffcc"
| align="right" |הפועל תל אביב
|4||3||1||0||5||2||3+||10||
|- bgcolor="#ccccff"
| align="right" |הפועל ירושלים
|4||2||1||1||4||2||2+||7||
|- bgcolor="FEFE33"
|align=right|מכבי נתניה
|4||2||0||2||6||6||0||6||
|- bgcolor="#FFFFE6"
|align=right|מכבי פתח תקווה
|4||1||1||2||3||4||1-||4||
|- bgcolor="#FFFFF3"
|align=right|בית"ר ירושלים
|4||0||1||3||1||5||4-||1||
|}

==מסלול קבוצות אירופה ==

ארבע הקבוצות המשתתפות בתחרויות של אופ"א מתחילות בשלב נפרד וזאת כדי להקל על הקבוצות בגלל מספר המשחקים. במשחק הראשון אלופת הליגה ומחזיקת הגביע מתמודדות ביניהן (משחק זה הוא גם משחק אלוף האלופים) ואילו במשחק השני משתתפות שתי נציגות הליגה אשר משתתפות בקונפרנס ליג. המנצחת בכל משחק מעפילה לשלב חצי הגמר.

===אלוף האלופים===

===משחק האירופאיות===

==משחקי הדירוג==
===מקומות 14-13===

===מקומות 12-11===

===מקומות 10-9===

===מקומות 8-7===

===מקומות 6-5===

==חצי הגמר==

==גמר==

==דירוג סופי==
{| class="wikitable" style="font-size: 95%; text-align: center;"
|-
!width=25| דירוג
!width=165| קבוצה
|-bgcolor=gold
|מכבי חיפה
|-bgcolor=silver
|הפועל באר שבע
|-bgcolor=cc9966
| rowspan=2| הפועל חיפה
|- bgcolor=CC9966
| הפועל תל אביב
|-
| 5 ||הפועל ירושלים
|-
| 6 ||מכבי תל אביב
|-
| 7 ||בני סכנין
|-
| 8 ||מ.ס. אשדוד
|-
| 9 ||מכבי נתניה
|-
| 10 ||הפועל חדרה
|-
| 11 ||מכבי פתח תקווה
|-
| 12 ||עירוני קריית שמונה
|-
| 13 ||בית"ר ירושלים
|-
| 14 ||הפועל נוף הגליל
|}

==ראו גם==
* עונת 2021/2022 בליגת העל בכדורגל
* גביע המדינה בכדורגל 2020/2021

קטגוריה:עונות בתחרויות כדורגל בישראל
קטגוריה:2021 בישראל: כדורגל
קטגוריה:תחרויות כדורגל ב-2021
שירות הבריאות לאינדיאנים

שירות הבריאות לאינדיאנים (באנגלית: Indian Health Service) הוא גוף במחלקת הבריאות ושירותי האנוש של ארצות הברית, האמון על מתן שירותי בריאות רפואיים וציבורים לאינדיאנים בארצות הברית ולעמים ילידיים באלסקה המוכרים על ידי הרשויות. הגוף הוא ספק שירותי הבריאות הפדרלי העיקרי של אינדיאנים המתגוררים בארצות הברית<ref name="quick-look"></ref>.

הגוף מספק שירותי בריאות בכ-36 ממדינות ארצות הברית ולכ-2.2 מיליון מתוך 3 מיליון אינדיאנים וילידי אלסקה<ref></ref>. נכון לאפריל 2017, שירות הבריאות לאינדיאנים מפעיל כ-26 בתי חולים, כ-59 מרכזי בריאות וכ-32 תחנות בריאות. כמה שבטים אף מעורבים באופן פעיל ביישום המיזמים של שירות הבריאות לאינדיאנים<ref name=":6"></ref>. על אף הפעילות רחבת ההיקף של שירות הבריאות לאינדיאנים, שבטים רבים מפעילים מערכות בריאות עצמיות ללא תלות ברשויות הפדרליות.

אנשי שירות הבריאות לאינדיאנים הם בדרך כלל רופאים, עוזרי רופאים, אחיות, רוקחים ודיאטנים<ref name="facts"></ref>. כמו כן, שירות הבריאות לאינדיאנים מגייס גם מתחמים אינדיאנים וגם כאלו שאינם בהכרח אמריקאים והם מקבלים שכר על פי הסטנדרטים בענף ועל פי רמת הניסיון והכשרה האקדמית שהם עברו במהלך השנים<ref></ref>.
== מערך ==
מתן שירותי הבריאות לחברי השבטים האינדיאנים המוכרים פדרלית על ידי הרשויות הפדרליות האמריקאיות, צמחו בעיקר מתוך מערכת היחסים של הממשלה הפדרלית לבין השבטים האינדיאנים, שהחלה כבר בצווי בתי משפט אמריקאים, והמשיכו בחוזים רבים ועד חקיקות בנושאי האינדיאנים.

בהתחלה, בטרם הקמת הגוף הייעודי לשירותי בריאות אינדיאנים מתן השירותים לאינדיאנים ולילידי אלסקה ניתן דרך מחלקת המלחמה האמריקאית מראשית המאה ה-19, לאחר מכן הלשכה לענייני אינדיאנים החלה להתעסק בנושא, אך גם הפעם הועברה האחריות על בריאות השבטים למחלקת הבריאות ושירותי האנוש ובסופו של דבר ב-1955 הוקם שירות הבריאות לאינדיאנים כמחלקה בתוך הלשכה לענייני אינדיאנים.
== קישורים חיצוניים ==
* 

== הערות שוליים ==

קטגוריה:מחלקת הבריאות ושירותי האנוש של ארצות הברית
קטגוריה:ארצות הברית: ארגונים ממשלתיים
קטגוריה:האינדיאנים בארצות הברית
ולדימיר אילין (שחקן)

ולדימיר אדולפוביץ' אילין (נולד ב־16 בנובמבר 1947) הוא שחקן קולנוע וטלוויזיה סובייטי-רוסי,<ref name="Cooley2002"></ref> אמן העם הרוסי בשנת 1999.

== ראשית חיים ==
ולדימיר אילין נולד בסברדלובסק, רויה הסובייטית, ברית המועצות (כיום יקטרינבורג, רוסיה).

בשנת 1969 סיים את לימודיו בבית הספר לתיאטרון של סברדלובסק (קורס של פ. גריגוריאן). הוא עבד בתיאטרון "בופון" בקאזאן. בשנים 1974–1989 עבד בתיאטרון על שם מיאקובסקי בראשות א. גונצ'רוב.

== חיים אישיים ==
נשוי לזואי אילינה (לבית פילנובה). אחיינו - אלכסנדר אילין, שחקן קולנוע אף הוא.

== פילמוגרפיה נבחרת ==
ולדימיר אילין שיחק ביותר מ־111 סרטים
{| class="wikitable sortable"
|-
! שנה
! שם
! דמות
! הערות
|-
|2021
|דקל
| טיכונוב
|
|-
|2018
|המאמן
|ברגר
|
|-
| 2017
|עידן החלוצים
|סרגיי קורוליוב
|
|-
| 2014
|פודובני
|מאמנו של פודובני
|
|-
| 2013
|הגנת מדינה 3
|ויטאלי סובוטה
|סדרה
|-
|2012
|הנמר הלבן
|קולונל, מפקד בית חולים שדה
|
|-
|2011
|ויסוצקי. תודה שאני חי
|קולונל ק.ג.ב. ממוסקבה
|
|-
|2011
|שמש בוגדנית 2
|קיריק
|
|-
| 2010
|שמש בוגדנית 2
|קיריק
|
|-
| 2010
|איוואנוב
|מיכאיל בורקין
|
|-
|2009
|טאראס בולבה
|אטמאן קוצ'בויי
|
|-
|2009
|חדר מספר 6
|אנדריי ראגין
|
|-
| 2009
|לנינגרד
|מלינין
|
|-
|2007
|הבלש פוטילין
|איוואן פוטילין
|מיני-סדרה
|-
| 2007
|מלחמה ושלום
|מיכאיל קוטוזוב
|מיני-סדרה
|-
| 2005
|גמביט טורקי
|מיזינוב
|
|-
| 2004
|גישה מרחוק
|טימות'י
|
|-
| 2003
|האידיוט
|לבדב
|סדרת טלוויזיה
|-
| 2000
|סודות הפיכות החצר
|אנדריי אוסטרמן
|סדרה
|-
| 2000
|פורטונה
|גאריק
|
|-
| 1999
|שדרות סטראסטנוי
|דוקין
|
|-
| 1998
|הספר מסיביריה
|קפטן מוקין
|
|-
| 1998
|סטרינגר
|פטר יארובסקי
|
|-
| 1998
|רוצה לכלא
|סמיון ליאמקין
|
|-
| 1998
|חצי הלילה
|רברוב, נגן סקסופון
|
|-
|1996-1997
|המלכה מרגו
|לה יורר
|סדרה
|-
| 1995
|וואל שחור
|יאקוב ראטיסוב
|
|-
| 1995
|שחקן יחיד
|מישה
|
|-
|1995
|הגעת הרכבת
|
|
|-
|1995
|מוסלם
|גנאשקה
|
|-
| 1994
|שמש בוגדנית
| קיריק
|
|-
| 1994
|חייו והרפתקאותיו המופלאים של טוראי איוואן צ'ונקין
| יו"R החווה הקולקטיבית גולובב
|
|-
| 1993
|יורה חסר מנוח
|גרמן אנדרייביץ'
|
|-
| 1993
|מקארוב
|ואסילי צבטאייב
|
|-
| 1992
|מלך לבן, מלכה אדומה
|זולין
|
|-
| 1991
|כלא זאב
|קופאי
|
|-
| 1991
|אבוד בסיביר
|קפטן ויקטור מלאחוב
|
|-
| 1990
|בני זונות
|בוסיגין
|
|-
| 1990
|הכובע
|פימה
|
|-
| 1990
|רוי
|ארטיושה ההדיוט
|
|-
| 1988
|סדוב המגן
|ולדימיר סדוב
|
|-
| 1987
|עת לעוף
|אנדריי קונסטנטינוביץ'
|
|-
| 1986
|הליצן המועדף עליי
|רומן
|
|-
| 1969
|הבנים יוצאים לקרב
|הופעת קמע
|
|-
|1969
|ז'ניה, ז'נצ'קה וקטיושה
|חייל
|
|}

== קישורים חיצוניים ==

==הערות שוליים==

קטגוריה:זוכי פרס ניקה
קטגוריה:שחקני קולנוע וטלוויזיה רוסים
קטגוריה:סובייטים שנולדו ב-1947
Back of My Mind

Back of My Mind הוא אלבום הבכורה של הזמרת האמריקאית . האלבום יצא לאור ב-18 ביוני 2021 על ידי חברת התקליטים תקליטי RCA. מתוך האלבום יצאו חמישה סינגלים.<ref></ref>

מגזין "בוקר טוב אמריקה" דירג את האלבום ברשימתם "50 האלבומים הטובים ביותר של 2021" במקום ה-14.<ref></ref>

האלבום קיבל מועמדויות בטקס פרסי גראמי ה-64 בקטגוריות אלבום השנה ואלבום ה-R&B הטוב ביותר.

==רקע והוצאה==
ב-27 בספטמבר 2019, הוציאה את הסינגל הראשון מתוך האלבום "Slide".<ref name="uproxx"></ref><ref></ref>

ב-21 באוקטובר 2020, יצא לאור הסינגל השני "Damage".<ref></ref><ref></ref> השיר הגיע למקום הראשון ברדיו האורבני ולמקום 44 במצעד בילבורד הוט 100.<ref></ref><ref></ref> ב-25 באוקטובר, הוציאה את הסינגל השיווקי "Hold On".<ref></ref>

ב-7 בפברואר 2021, הופיעה במופע הקדם-הופעה של סופרבול LV (2021) יחד עם הזמרים מיילי סיירוס, אריק צ'ורץ' וג'זמין סוליבן.<ref></ref>

באפריל 2021, זכתה בפרס אוסקר לשיר המקורי הטוב ביותר על שירה "Fight for You", מהסרט "יהודה והמשיח השחור".<ref></ref><ref></ref> ב-23 באפריל, יצא לאור הסינגל השני "Come Through", בהשתתפות הזמר האמריקאי כריס בראון. וידאו קליפ לשיר יצא לאור ב-13 במאי.<ref></ref> באותו היום, "Damage" קיבל מעמד פלטינה מאיגוד תעשיית ההקלטות האמריקאי.<ref></ref> "

ב-11 ביוני 2021, הוציאה את הסינגל השיווקי השני מתוך האלבום, "We Made It", לצד ההכרזה על צאת אלבום הבכורה שלה Back of My Mind, יחד עם טריילר לאלבום.<ref></ref>

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!עולם
|18 ביוני 2021
|תקליטור • הורדה דיגיטלית
|תקליטי RCA
|<ref></ref>
|}

==קישורים חיצוניים==

== הערות שוליים ==

קטגוריה:אלבומי בכורה מ-2021
קטגוריה:אלבומי H.E.R.
קטגוריה:אלבומים באנגלית
קטגוריה:אלבומי חברת RCA רקורדס
עבדה

עבדה (בערבית: عبدة) הוא יישוב בדואי בהקמה, אשר מוקם במרחק של כ-7 ק"מ דרומית למדרשת בן-גוריון וכ-2.5 ק"מ צפון-מערבית לשרידי העיר הקדומה עבדת וישתייך למועצה אזורית רמת הנגב.

== היסטוריה ==
באזור רמת הנגב ישנם שלושה מקבצי כפרים לא מוכרים ברמת ציפורים, ואדי אריכא ונחל חוה, אשר המדינה מעוניינת לאחדם. בשנת 2012 החליטה המדינה לקבצם למתחם אחד באזור שדה בוקר ביישוב שיכיל בשלב ראשון כאלף תושבים אך יורחב לאחר מכן ל-3,300. לאור התנגדות התושבים ברמת ציפורים להקמת היישוב החדש למיקום ההוא, הם יצאו למאבק ובשנת 2019 המליצה הוועדה הארצית לתכנון ולבנייה של תשתיות לאומיות לבנות את היישוב החדש בסמוך לעבדת, שם מתגוררים כ-500 אנשים. ביישוב החדש יהיו 500 יח"ד והוא ישתרע על כ-1500 דונם.

במסגרת המשא ומתן להקמת ממשלת ישראל השלושים ושש הושג בהסכם הקואליציוני עם הרשימה הערבית המאוחדת כי יישוב זה יוכר כחוקי תוך 45 ימים מכינונה, שזה כאמור ב-28 ביולי 2021. היישוב הוכר לבסוף מספר שבועות לאחר מכן.

==הערות שוליים==

קטגוריה:ישראל: יישובים עתידיים
קטגוריה:יישובים במחוז הדרום
קטגוריה:מועצה אזורית רמת הנגב
קטגוריה:ממשלת ישראל ה-36
קטגוריה:יישובים בדואיים בישראל
קטגוריה:יישובים שהוקמו ב-2021
קטגוריה:הנגב: יישובים
גיוקורו

גיוֹקוּרוֹ (ביפנית: 玉露, "טל- אבן חן") הוא סוג מובחר של תה ירוק יפני המיוצר משיחים המוצללים לפני הקטיף.<ref name="illustrated"></ref><ref name="Driem"></ref> קרוב בטעמו ובדרך העיבוד לסנצ'ה.<ref name="Heiss"></ref>
חליטת הגיוקורו
את רוב הגיוקורו מגדלים באוג'י שליד קיוטו, יאמֵה במחוז פוקואוקה, אוֹקָבֵּה ואסאהינָה במחוז שיזואוקה. גיוקורו מהווה רק 0.2 % מהתה המיוצר ביפן (2019).<ref name="Heiss" /><ref name="Driem" />

מקורו של תה הגיוקורו הוא במחצית הראשונה של המאה ה -19, כאשר יָמאמוֹטוֹ קאהֵיי השישי, הבעלים של חברת התה יאמָמוֹטוֹיאמָה, החל בניסויים עם טכניקות הצללה, בדומה לשיטות המשמשות לייצור טֵנצָ'ה (המשמש כחומר גלם של מאצ'ה). הוא ראה שהצללת השיחים במשך 1–3 שבועות לפני הקטיף הניבה טעם רך יותר. הוא נתן לתה החדש את השם טאמָה-נוֹ-צוּיוּ (יפ. 玉の 露, "טל של אבן יקרה") ; היום תה כזה נקרא קאבּוּסֵצָ'ה. בשנת 1834 הוא פרסם את "הספר הקטן על סנצ'ה", בו תיאר את תוצאות הניסויים שלו, ובשנת 1835 התה החדש יצא לשוק. בסביבות 1841 הטכניקה שוכללה בידי מגדל התה אֵגוּצ'י שיגֵג'וּרוֹ מאוג'י, הוא גם נתן לתה את שמו הנוכחי. זמן קצר לאחר המצאת הגיוקורו תה עלים ביפן נהיה נפוץ יותר מאשר מאצ'ה. עד סוף תקופת אדו שתו את גיוקורו רק השכבות העליונות של החברה היפנית.<ref name="Driem" /><ref name="Sages"></ref>

שיחי תה מוצלים
הגיוקורו מיוצר מהקטיף הראשון (סוף מאי - תחילת יוני).<ref name="Heiss" /> כשלושה שבועות לפני הקטיף השיחים מוצלים ברשת (בשיטה המסורתית הרשת עשויה קש, כיום בדרך כלל סינתטית); בעשרת הימים הראשונים חוסמים כ-60% מהאור, ובזמן הנותר - עד 98% מהאור.<ref name="Driem" /> עקב הירידה בפוטוסינתזה, תכולת הכלורופיל בעלים עולה וחילוף החומרים משתנה.<ref name="Heiss" /> תהליכים אלה מגדילים את תכולת חומצות האמינו (תיאנין) והקפאין בעלים תוך הפחתת תכולת הקטכין (היוצר את המרירות בתה), דבר היוצר טעם מתוק יותר.<ref name="Driem" /> זמן הקטיף תלוי באזור וזן שיח התה. רק כעשרה ימים בשנה מתאימים לקטיף הגיוקורו המובחר.<ref name="Heiss" /> עבור גיוקורו רק העלים הצעירים נקטפים ידנית.<ref name="Harney"></ref> עלי התה מאודים במשך 15–20 שניות על מנת לשמור על צבעם, מגולגלים ומיובשים בצורת מחטים.

טעמו של גיוקורו הוא בעל יותר אומאמי מאשר טעם הסנצ'ה.<ref name="illustrated" /> צבע החליטה הוא ירוק חיוור. כדי שלא לאבד את הריח והטעם, הוא נחלט במים בטמפרטורה של 50–60 מעלות צלזיוס.<ref name="Driem" /> כאשר המים חמים מדי, התה מקבל טעם מריר.<ref name="Sages" />

==קישורים חיצוניים==

==הערות שוליים==

קטגוריה:תה יפני
קטגוריה:יפן: תרבות
תחנת פושקינסקאיה

פושקינסקאיה (ברוסית: Пушкинская) היא תחנת הרכבת התחתית של מוסקבה בקו טגנסקו-קרסנופרסננסקאיה.

התחנה ממוקמת ברובע טברסקוי וקרויה על שם כיכר פושקינסקאיה.

תחנת פושקינסקאיה נפתחה ב-15 בדצמבר 1975, והיא אחת התחנות העמוסות במטרו של מוסקבה<ref>https://101hotels.com/recreation/russia/moskva/infrastructure/metro/pushkinskaya</ref>.

התחנה מקושרת במעבר עם תחנת טברסקאיה בקו זמוסקבורצקאיה, ותחנת צ'כובסקאיה בקו סרפוחובסקו-טימיריאזבסקאיה. 

== קישורים חיצוניים ==

== הערות שוליים ==

פושקינסקאיה
כיכר פושקינסקאיה

כיכר פושקינסקאיה (ברוסית: Пушкинская площадь) היא כיכר הממוקמת ברובע טברסקוי במחוז האדמיניסטרטיבי המרכזי של העיר מוסקבה.

השם ההיסטורי של הכיכר הוא סטרסטנאיה, ואת שמה העכשווי קיבלה ב-1931, על שם גדול המשוררים הרוסיים אלכסנדר פושקין<ref>http://mosprogulka.ru/places/pushkinskaja_ploshad</ref>.

כיכר פושקינסקאיה, היא אחת הכיכרות הידועות והעמוסות במוסקבה. יציאות של תחנות מטרו טברסקאיה, פושקינסקאיה וצ'כובסקאיה ממוקמות באזור<ref>https://um.mos.ru/houses/pushkinskaya_ploshchad/</ref>.

==קישורים חיצוניים==

==הערות שוליים==

פושקינסקאיה
יוליוס דסאואר

יוליוס דסאואר (בהונגרית: Dessauer Julius; ניטרה, 1832 – ?) היה רב וסופר תאולוגי הונגרי.

== ביוגרפיה ==
יוליוס דסאואר היה בנו הבכור של הרב גבריאל דסאואר ואחיו של הרב מוריץ דסאואר. לאחר שהשלים את לימודיו וקיבל סמיכה לרבנות, הוא היה רב, בין היתר, באויפשט במשך כמה וכמה שנים.

== עבודותיו ==
עבודותיו העצמאיות שנכתבו רובם ככולם בגרמנית או בעברית.
* חמשת חומשי התורה יחד עם פרוש רש"י. מנוקד, מתורגם ומבואר לחלוטין - Die fünf Bücher Moses. Nebst dem Raschic-Commentar. Punktirt, leientfasslich übersetzt und mit Anmerkungen versehen (בודפשט, 1863 ומהדורות נוספות)
* Schulchan Aruch und Orach Chajim - שולחן ערוך ואורח חיים Deutschbearbeitet (2 חלקים, בודפשט, 1868)
* פתגמים - לקסיקון התלמוד והמדרש - pruch-Lexikon des Talmud und Midrasch (1876)
* מפתח לספר תפילות - Schlüssel zum Gebetbuche (1878 בערך)
* אוצר פנינים. משפטים פילוסופיים בסדר אלפביתי - Perlenschatz. Philosophische Sentenzen in alphabetischer Reihenfolge (1880)
* ההומוריסט היהודי - Der jüdische Humorist (1899)

== ראו גם ==
* פאל גוליאש: חייהם ויצירותיהם של סופרים הונגרים - סדרה חדשה I - XIX. בודפשט: איגוד הספרנים והארכיונים ההונגרים. 1939–1944. 1990–2002
* יוז'ף סיניאי: חייהם ויצירותיהם של סופרים הונגרים. 1891–1914.

== לקריאה נוספת ==
* לקסיקון יהודי הונגרי. עורך ראשי פטר אויווארי. [http://mek.oszk.hu/04000/04093/html/0204.html יוליוס דסאואר]

==קישורים חיצוניים==
* 

קטגוריה:רבנים הונגרים
קטגוריה:חוקרי תלמוד
קטגוריה:מתרגמי התנ"ך
קטגוריה:משפחת דסאואר
קטגוריה:הונגרים שנולדו ב-1832
קטגוריה:הונגרים שנפטרו ב-1883
המינהל לענייני ניצול לרעה של תרופות פסיכואקטיביות ושירותי בריאות הנפש

המינהל לענייני ניצול לרעה של תרופות פסיכואקטיביות ושירותי בריאות הנפש (באנגלית: The Substance Abuse and Mental Health Services Administration) הוא גוף במחלקת הבריאות ושירותי האנוש האמון על שיפור האיכות והזמינות של הטיפול והשירותים השיקומיים במטרה להפחית מחלות, מוות או נכויות וכן לשפר את העלות לחברה כתוצאה משימוש משימוש לרעה בסמים.

== היסטוריה ==
מינהל לענייני ניצול לרעה של תרופות פסיכואקטיביות ושירותי בריאות נפש הוקם ב-1992 על ידי הקונגרס של ארצות הברית כחלק מארגון מחדש של מינהל האלכוהול, השימוש בסמים ובריאות הנפש (שהוקם בעצמו ב-1973)<ref name="ADAMHArecord"></ref>.

הקונגרס הורה למינהל לענייני ניצול לרעה של תרופות פסיכואקטיביות ושירותי בריאות נפש למקד את פעילות בשירותי השימוש לרעה בסמים ובבריאות הנפש.<ref></ref>

==קישורים חיצוניים==

* 

== הערות שוליים ==

קטגוריה:מחלקת הבריאות ושירותי האנוש של ארצות הברית
איפריקיה

פרובינקיה אפריקה הרומית]]
ממלכת אפריקה הנורמנית (1135–1160) מסומנת בקווקוו אדום
אִפרִיקִיָה (בערבית: إفريقية; בבֶּרבֶּרית: ⵉⴼⵔⵉⵇⵢⴰ; באנגלית: Ifriqiya) הייתה בימי הביניים ישות גאוגרפית והיסטורית, שכללה את חלקהּ הצפוני-מזרחי של אלג'יריה , את תוניסיה ואת טריפוליטניה (מערב לוב). האזור, שנכבש בסוף המאה ה-7 בידי הערבים, נכלל בפרובינקיה אפריקה של האימפריה הרומית, ומכאן שמו. איפריקיה נודעה גם בשם "המגרב [המערב] הקרוב" (المغرب الأدنى). בירתה ההיסטורית של איפריקיה הייתה קירואן, ובמאה ה-13 נקבעה בתוניס. איפריקיה גבלה בדרומהּ בימות חול ובביצות המלח אל-ג'ריד . גבולהּ במערב לא היה קבוע והגיע לפרקים עד לבג'איה שבאזור הקביליה. בצפונהּ ובמזרחהּ משתרע הים התיכון.

במחצית השנייה של המאה ה-7 כבשו האומיים את אזור איפריקיה מידי הביזנטים. במאות ה-8–9 שלטו בו האע'לבים בחסות הח'ליפות העבאסית, ובסביבות שנת 800 עברה איפריקיה לשלטון הפאטמים. הזיריים (زيريون) היו שליטי איפריקיה במאות ה-10–12 והחפציים (الحفصيون) שלטו בה מהמאה ה-13 עד המאה ה-16. מאז המאה ה-16 ועד המאה ה-18 הייתה איפריקיה לחלק מהאימפריה העות'מאנית כאיילט תוניס (Eyālet-i Tunus, إيالة تونس). הים לא היווה גבול גמור. האע'לבים כבשו במאה ה-9 את סיציליה שבה הוקמה אמירות אסלאמית. בשנים 1135–1160 הייתה איפריקיה בשליטת הנורמנים ובתקופה זו נקראה בשם "ממלכת אפריקה" .

==ראו גם==
* היסטוריה של תוניסיה

==קישורים חיצוניים==

קטגוריה:צפון אפריקה: היסטוריה
קטגוריה:צפון אפריקה: גאוגרפיה
קטגוריה:אלג'יריה: היסטוריה
קטגוריה:לוב: היסטוריה
קטגוריה:תוניסיה: היסטוריה
המינהל לענייני הזדקנות

המינהל לענייני הזדקנות (באנגלית: Administration on Aging) היא סוכנות במחלקת הבריאות ושירותי האנוש של ארצות הברית, האמון להבטיח לאמרקיאים מבגורים להישאר עצמאיים בקהילותיהם, בעיקר על ידי מתן מענקים למדינות, שבטים אינדיאנים וקהילות מקומיות לתוכניות שאושרו על ידי הקונגרס האמריקאי בעניינם של אמריקאים מבוגרים. כמו כן, הסוכנות עורכת מחקרים, ניתוחים והערכות של תוכניות כדי לענות על צורכי האוכלוסייה המזדקנת.

הצעת התקציב של המינהל לענייני הזדקנות הייתה בסך של כ-1.9 מיליארד דולרים, מתוכם כ-819 מיליון דולרים ממנים תוכניות תזונה. בנוסף לכך, הסוכנות ממנת כ-539 מיליון דולרים של מענקים לתוכניות שיעזרו לקשישים להישאר בבתיהם באמצעות מתן שירותים חיוניים<ref>[https://www.acl.gov/sites/default/files/about-acl/2016-09/FY_2013_AoA_Budget_Statement%5B1%5D.pdf FY 2013 President's Budget Justification for Appropriations Committees of Congress, p.22]</ref>, חלק מהקציב החודש למשתתפי התוכניות ניתן לטיפול רפואי אישי בביתם ולגישה לשירותים המסייעים להם לנהל את כספם<ref>[https://innovations.ahrq.gov/profiles/self-directed-budget-enhances-access-home-health-and-other-needed-services-resulting-fewer Self-Directed Budget Enhances Access to Home Health and Other Needed Services, Resulting in Fewer Unmet Needs, Better Health Outcomes, and High Satisfaction for Medicaid Beneficiaries]</ref>.

בראש המינהל לענייני הזדקנות עומד מאז אוגוסט 2017 אנס אלן רוברסטון .

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:גרונטולוגיה
קטגוריה:מחלקת הבריאות ושירותי האנוש של ארצות הברית
ויליס סיבר אדמס

ויליס סיבר אדמס (באנגלית: Willis Seaver Adams; 1844 – 1921) היה צייר נוף אמריקאי, שלמד אצל ג'יימס אבוט מקניל ויסלר. הוא למד באקדמיה המלכותית לאמנויות באנטוורפן, בלגיה והיה חלק מתנועת הטונליזם שהתפתחה בסוף המאה ה-19.<ref></ref>

== ראשית חייו ==
ויליס סיבר אדמס נולד בסופילד, קונטיקט, בשנת 1844. אביו היה סטיבן לורנצו אדמס, אמו הייתה סוזן אדמס. אביו היה חקלאי והפעיל גם בית מרזח שנמצא ליד הגשר המקורה אנפילד וסופילד מעל נהר קונטיקט. בילדותו של ויליס, אביו ניסה להפוך אותו לחקלאי ולמנהל בבית ספר, אך נכשל בשל חלומותיו של ויליס להיות מעורב באמנות. בין השנים 1857–1862 אדמס למד באופן ספורדי במכון הספרותי בקונטיקט, הידוע בשם אקדמית סופילד. בזמן שהיה בבית הספר אדמס מילא את ספריו ברישומי בעלי חיים והאנשים שראה סביבו.

בזמן שעבד בחנות תרופות בספרינגפילד, רופא עשיר בספרינגפילד בשם ד"ר הולמס מימן באופן פרטי את לימודיו של אדמס כדי שיוכל להשתתף באקדמיה המלכותית באנטוורפן בשנת 1868, אך אדמס נאלץ לחזור לספרינגפילד כאשר נותן החסות שלו נפטר זמן קצר לאחר מכן.

== קריירה אמנותית ==
ויליס סיבר אדמס נסע לקליבלנד, אוהיו, לחופשה של שבועיים שנמשכה לשהות ולמגורים של שנתיים (1876–1878) שם פגש כמה אמנים צעירים נוספים, כאוטו הנרי באכר.

הוא היה חבר במועדון האמנות של קליבלנד ובאקדמיה לאמנויות של קליבלנד. הוא גם צייר דיוקן של המושל ומאוחר יותר של הנשיא רתרפורד הייז. בתקופת שהותו בקליבלנד, נמנע אדמס מלהנציח מוטיבים תעשייתיים בציוריו או בסצינות המתארות את ההתקדמות המודרנית בחיי המאה ה-19, מה שהוביל לאידאולוגיית הטבע שלו. הוא גם פיתח עניין ברוחניות.

בשנת 1878 נסע אדמס עם אוטו באכר לאירופה והפך לאחד מ"נערי דובנק", קבוצה צעירה של אמנים אמריקאים שלמדה אצל פרנק דובנק.<ref>Merrill, Linda (2003). After Whistler: the artist and his influence on American painting. Yale University Press. p. 40</ref> הוא התיידד עם ג'יימס אבוט מקניל ויסלר בוונציה, איטליה.

כשחזר מאירופה, החל אדמס בקשר ארוך עם ג'יימס ד' גיל, שבגלריותיו הציג אדמס לעיתים קרובות. בסופו של דבר התיישב אדמס בעמק נהר קונטיקט והקדיש את שנותיו המאוחרות למיניאטורות שמן וכן לנופים של סצינות עמק נהר קונטיקט. נופים אלה משקפים את השפעתו של ויסלר. אדמס השתמש לעיתים קרובות בפלטת צבעים מופחתת ונמנע מפרטים במטרה לתפוס אווירה ומצב רוח.

== גלריה ==
<gallery mode="packed" heights="180">
File:Adams-Ferry.jpg

File:Adams-Bavaria.jpg

File:Adams-Landscape.jpg

File:Adams-River.jpg
</gallery>

== קישורים חיצוניים ==

== הערות שוליים ==

קטגוריה:ציירים אמריקאים
קטגוריה:אמריקאים שנולדו ב-1844
קטגוריה:אמריקאים שנפטרו ב-1921
סוכנות הרישום של מחלות וחומרים רעילים

סוכנות הרישום של מחלות וחומרים רעילים (באנגלית: The Agency for Toxic Substances and Disease Registry) היא סוכנות פדרלית לבריאות הציבור הכפופה למחלקת הבריאות והשירותים האנושיים של ארצות הברית.

הסוכנות מתמקדת בלהפחית את סיכוני הבריאות הקשורים לחשיפה לחומרי מסוכנים למינימום האפשרי. הסוכנות עובדת בשיתוף פעולה הדוק עם מספר סוכנויות פדרליות, שבטים, קהילות מקומיות ומדינות ברחבי ארצות הברית<ref name="safeguarding7"></ref>. יעדה המוצהר של הסוכנות היא "לשרת את הציבור באמצעות פעולות בריאותיות המגיבות לרידום סביבת בריאות בטוחה ולמניעת חשיפות מזיקות"<ref name="vision"></ref>.

אף על פי שסוכנות הרישום של מחלות וחומרים רעילים היא סוכנות עצמאית הכפופה למחלקת הבריאות ושירותי האנוש, המרכזים לבקרת מחלות ומניעתן ממלאים רבים מתפקידיה הניהוליים<ref></ref><ref name="safeguarding78"></ref>.

הסוכנות החלה כגוף מייעץ ובלתי רגולטורי והוקמה באופן רשמי ב-1985<ref name="background"></ref>. מטה הסוכנות ממוקם באטלנטה.

ב-2010 עמד תקציב הסוכנות על כ-76.8 מיליון דולרים והיא מעסיקה כ-300 עובדים במשרה מלאה.

== פעילות הסוכנות ==
הסוכנות לרישום מחלות וחומרים רעילים היא סוכנות הכפופה למחלקת הבריאות ושירותי האנוש האמריקאית. הסוכנות עוסקת בהשפעה של חומרים מסוכנים על בריאות האדם, בסיוע במניעה ובהפתחה של חשיפות שעלולות להפיץ מחלות. כמו כן, היא פועלת להפצת מידע, חינוך והכשרה בתחום החומרים המסוכנים ואף מכינה פרופרילים חומרים מסוכנים הנמצאים ברשימות העדיפויות הלאומית<ref name="toxprofiles"></ref>.

== היסטוריה ==
בתגובה לאסונות הסביבתיים שהתרחשו בטיימס ביץ' ותעלת האהבה שבמיזורי העביר הקונגרס חוק מקיף בעניין פיצויים ואחריות על אירועים סביבתיים. החוק העניק לסוכנות להגנת הסביבה את האחריות העיקרית לזיהוי, חקירה וניקוי של אתרי פסולת מסוכנת. כמו כן, במסגרת החוק הוקמה סוכנות הרישום של מחלות ורישום חומרים רעילים כדי להעריך את הימצאותם ואת טיבם של סכנות בריאותיות לקהילות המתגוררות בסמוך לאזור בו התרחש האסון בטיימס ביץ' ותעלת האהבה וזאת כדי למנוע או להפחית חשיפות מזיקות.

סוכנות הרישום של מחלות וחומרים עילים הוקמה כסוכנות שכפופה למחלקת הבריאות ושירותי האנוש ב-19 באפריל 1983. ג'יימס או. מייסון מונה להיות המנהל הראשון של הסוכנות<ref name="Johnson"></ref>. תיקוני חוקים בעניין פסולת מסוכנת העניקה לסוכנות סמכויות נוספות הקשורות למתקני אחסון של פסולת מסוכנת. הסוכנות הוקמה באופו רשמי ומסודר רק שנתיים לאחר מכן, ב-11 ביוני 1985.

==קישורים חיצוניים==
* 

== הערות שוליים ==

קטגוריה:תוצאים רעילים של חומרים לא רפואיים
קטגוריה:מחלקת הבריאות ושירותי האנוש של ארצות הברית
ג'רג' גאבור (סופר)

ג'רג' גאבור<ref>[https://www.centropa.org/hu/photo/gabor-gyorgy-14-eves-koraban תמונתו בגיל 14 (העומד באמצע) עם בני דודים, שצולמה בשנת 1916 בסטודיו של הצלם גוסטב מץ]</ref> (במקור לֶדֶרֶר, בהונגרית: Gábor György; בודפשט, 6 במרץ 1902 – בודפשט, 3 באוגוסט 1973) היה עיתונאי, סופר, אסתטיקן, מתרגם, מורה יהודי-הונגרי. הוא אחיה של הציירת מריאן גאבור.

==קורות חיים==
ג'רג' גאבור נולד במשפחה יהודית כבנו של איגנץ גאבור, היסטוריון ספרות. הוא למד באוניברסיטה הפוליטכנית במילאנו. בשנים 1924–1925 עבד כעוזר במאי בית האופרה (הישן) בדרזדן ב-Semperoper. הוא למד היסטוריה של הספרות ורומנטיקה בפירנצה, בהיידלברג, בברלין ובפריז. בשנת 1928 קיבל את הדוקטורט בברלין. מחקריו בתחום האסתטיקה והדרמטורגיה וכן ביקורותיו הופיעו בפסטר לויד ובהליקון הטרנסילבני.

אחרי מלחמת העולם השנייה בשנת 1945 הקים גאבור בית יתומים בפוט (Fót), בטירת קארויאי לשעבר, לטיפול בילדים שננטשו כתוצאה מהמלחמה והרדיפות. משנת 1950 תרגם מ: גרמנית, צרפתית, איטלקית, אנגלית, ספרדית. הוא ערך את יצירותיהם של צ'כוב, דרייזר, אגון קיש ושל הסופר היהודי-גרמני אלברט מאלץ.

משנת 1957 ועד מותו, היה בעל הטור האיטלקי-ספרדי של כתב העת "העולם הגדול" (Nagyvilág), שם התמקדה עבודתו בעיקר בתרגום והצגת הספרות האיטלקית של זמנו. הוא בחר וערך את כתביהם של הסופרים ההונגרים-יהודים ינה הלטאי (בן דודו של בנימין זאב הרצל) ושל אלדאר קומיאט. אוסף האפוריזם הצרפתי שנערך ותורגם על ידו פורסם בכמה וכמה מהדורות. עבודתו האחרונה הייתה חיבור אנתולוגיה של ההיסטוריה התרבותית. בשנת 1973 זכה בפרס הספרות פרמיו קלבריה (הפרס הבינלאומי של קלבריה הוקם על ידי חוג התרבות והיחסים הבינלאומיים של וילה ס. ג'ובאני, בראשות פרופ' ג'וזפה מוראביטו.

== כתביו ==
* Die Misanthropie Chamforts (ברלין, 1928)
* ספר מחשבות. רנסרים צרפתיים לאפוריזם (1958)
* הכינור של אינגרס (תוספים ואנתולוגיה של תולדות התרבות, 1972)

== פרסים ==
* בשנת 1973 Premio Calabria<ref>הפרס מטפח את היחסים בין איטליה לבין אירופה לצורך שיפור הקשר התרבותי והעלאת המודעות לבעיות דרום איטליה ושל קלבריה.</ref>

== לקריאה נוספת ==
* [https://www.centropa.org/hu/photo/gabor-gyorgy-14-eves-koraban ג'רג' גאבור ומשפחתו המורחבת]
*ג'רג' גאבור בלקסיקון ביוגרפי

== קישורים חיצוניים ==

*[https://www.arcanum.com/hu/online-kiadvanyok/Lexikonok-magyar-eletrajzi-lexikon-7428D/g-gy-757D7/gabor-gyorgy-75800/ ביוגרפיה של ג'רג' גאבור באתר Arcanum] (בהונגרית)
*[http://mek.niif.hu/00300/00355/html/ABC04834/04875.htm ביוגרפיה ג'רג' גאבור]
*[https://www.antikvarium.hu/konyv/gabor-gyorgy-ingres-hegeduje-32613-0 הכינור של אינגרס] - Ingres hegedűje ספרו של ג'רג' גאבור

== הערות שוליים ==

קטגוריה:סופרים יהודים הונגרים
קטגוריה:עיתונאים יהודים הונגרים
קטגוריה:ניצולי השואה: הונגריה
קטגוריה:מתרגמים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:מורים יהודים עד אמצע המאה ה-20
קטגוריה:הונגרים שנולדו ב-1902
קטגוריה:הונגרים שנפטרו ב-1973
אוטו הנרי באכר

אוטו הנרי באכר (באנגלית:Otto Henry Bacher; 31 במאי 1856 – 16 באוגוסט 1909) היה אמן אמריקאי, שידוע בעיקר בזכות התחריטים והאיורים שלו.

== ביוגרפיה ==

=== ראשית חייו ===
הוא נולד למשפחה ממוצא גרמני. לאחר שלמד בבתי הספר הציבוריים, הוא עבר לעבוד כצייר דקורטיבי באחוזות ובספינות. בשנת 1874 הוא הצליח להתחיל לימודי אמנות רשמיים עם דה סקוט אוונס, שהתמחה בתמונות טבע דומם. זמן קצר לאחר מכן הוא הפך לאחד מחבריו הראשונים של "מועדון האמנות", שהוקם על ידי ארצ'יבלד וילארד. הוא בילה גם תקופה קצרה באקדמיה לאמנויות בפנסילבניה.

עם שובו פגש צייר שהגיע לאוהיו ממסצ'וסטס, ויליס סיבר אדמס, והם הפכו לידידים. כשאדמס עזר להקים את האקדמיה לאמנויות יפות בקליבלנד, הוא מינה את באכר לוועד המנהל. בערך בתקופה זו החל ללמוד תחריט אצל שיון וונבן (1848–1897), אמן מסינסינטי.

=== באירופה ===
בשנת 1878 הוא ליווה את אדמס לאירופה ללימודים באקדמיה לאמנויות יפות במינכן, ובהמשך, הוא למד אצל האמן יליד סינסינטי, פרנק דובנק, אותו ליווה לפירנצה ולוונציה, שם הקימו. סטודיו. ברגע שהם הסתדרו, הוא הביא לשם את ציוד התחריט שלו והפך למורה של דובנק. הם הפיקו כמה מהדוגמאות המוקדמות ביותר למונוטיפים מודרניים.

בעודו שם התיידד עם ג'יימס מקניל ויסלר והם תרגלו טכניקות תחריט. הם המשיכו לבקר אחד את השני עד מותו של ויסלר. בשנת 1908 פרסם את ספר זיכרונות, "ויסלר בוונציה". באכר זכה להערכה רבה ביותר על תחריטים שלו, רבים מהם מתארים סצנות משנותיו הראשונות בקליבלנד. הוא הציג ברחבי מערב אירופה ובשנת 1881 נבחר לחבר באגודה המלכותית של ציירים.

הוא חזר לביתו בשנת 1883 ופתח סטודיו. זמן קצר לאחר מכן הצטרף לג'וזף דה קאמפ להפעלת חוג רישומים בקיץ בריצ'פילד, אוהיו. הוא גם החל לצייר בצבעי שמן, אך לא הצליח למכור אותם או פריטים אחרים מתקופתו הקודמת. כתוצאה מכך, הוא שוב עזב לאירופה; הפעם, לפריז, שם למד שיעורים באקדמיה ז'וליאן. הוא היה שם תקופה קצרה בלבד לפני שהמשיך לוונציה, שם חלק דירה וסטודיו עם רוברט פרדריק בלום וצ'ארלס אולריך.

=== חזרה לארצות הברית ===
בשנת 1888, באכר חזר לארצות הברית והתיישב בעיר ניו יורק לאחר שהתחתן עם סטודנטית לשעבר שלו לאמנות מקליבלנד, מרי הולנד. נולדו להם ארבעה בנים.

הוא היה מאייר מבוקש מאוד, הן עבור ספרים והן כתבי עת, כמו Scribner's ו- McClure.

בשנת 1901 הוא הפך לאחד החברים המייסדים של אגודת המאיירים.

הוא זכה במדליית כסף על חריטותיו בתערוכת סנט לואיס בשנת 1904 ונבחר למקורבו של האקדמיה הלאומית לעיצוב בשנת 1906.

הוא בילה את השנים האחרונות בחייו בברונקסוויל ונפטר שם בשנת 1909.

== גלריה ==
<gallery mode="packed" heights="180">
File:Jacob Riis - At the Cradle of the Tenement.jpg

File:Ponte del Pistor, Venice by Otto Henry Bacher, etching.jpg

File:Bacher-Restaurant.jpg

File:Bacher-Waiting.jpg

File:Dodge's Palace from the Lagoon by Otto Henry Bacher, c. 1880.jpg

File:Bacher-Mary.jpg
</gallery>
== קישורים חיצוניים ==

== הערות שוליים ==

קטגוריה:ציירים אמריקאים
קטגוריה:אמריקאים שנולדו ב-1856
קטגוריה:אמריקאים שנפטרו ב-1909
אל תוותר עלי

"אל תוותר עלי" הוא שיר שהוקלט על ידי הזמרת-יוצרת ישראלית מאיה בוסקילה.<ref name=":0"></ref> השיר יצא לאור ב-14 בנובמבר 2011, על ידי חברת התקליטים הפי"ל, כסינגל שלא מתוך אלבום.<ref name=":0" /> הסינגל הבא שהוציאה אחריו הוא "סלח לי", שיצא לאור בפברואר 2013, שלא כחלק מאלבום האולפן הרביעי שלה, נושמת; האלבום בו לא נכלל "אל תוותר עלי" לבסוף.<ref></ref><ref></ref>

השיר הגיע למקום ה-11 במדיה פורסט והתשיעי ברדיו אמצע הדרך.

== רקע וכתיבה ==
השיר נכתב על ידי עינת הולנדר והולחן על ידי רביב בן-מנחם.<ref></ref> יוסי חרסונסקי סקר את השיר בחיוב והצהיר כי: "תנו למאיה בוסקילה את אוסף הקלישאות הגדול ביותר על אהבה נכזבת, מנגינה להשתפך, והיא תביא לכם אותה במלודרמת כאב כאילו הוא (הכאב) בדמה. מאיה בוסקילה הולכת על שירי טיילור מייד, תפורים לאישיות הזמרתית שלה. באהבה נכזבת – הלילות אינם יכולים להיות חמים".<ref name=":2"></ref> הוא הוסיף ואמר כי: "המנגינה והעיבוד היפים של רביב בן מנחם לוקחים את השיר ואת מאיה למקומות שלא חייבים לדקדק בטקסט".<ref name=":2" />

במקור ראשון, פורסמה כתבה אודות "אל תוותר עלי" כאשר יצא לאור בנובמבר 2011.<ref></ref>

== וידאו קליפ ==
לשיר לא פורסם וידאו קליפ רשמי, אך ב-8 במאי 2013, שנתיים לאחר צאתו כסינגל העלתה בוסקילה את האודיו הרשמי שלו לערוץ היוטיוב שלה.<ref name=":0" /> האודיו זכה להצלחה נאה כאשר צבר קרוב ל-160,000 צפיות בסך הכול.<ref name=":0" /> מעבר לכך, כולל האודיו את עטיפתו הרשמית של הסינגל עצמו, בה מופיעה בוסקילה עצמה עם אפקט המכפיל את דמותה.<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|14 בנובמבר 2011
|הזרמת מוזיקה • הורדה דיגיטלית
|הפי"ל
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2011
קטגוריה:סינגלים מ-2011
קטגוריה:שירי מאיה בוסקילה
קטגוריה:שירים בעברית
קטגוריה:שירים שהולחנו על ידי רביב בן-מנחם
הסוכנות למחקרי בריאות ואיכות

הסוכנות למחקרי בריאות ואיכות (באנגלית: Agency for Healthcare Research and Quality) היא אחת משנים עשר הסוכנויות הכפופפות למחלקת הבריאות ושירותי האנוש של ארצות הברית<ref name="99a2"></ref><ref name="99a"></ref>.

הסוכנות הוקמה ב-1989 הוקמה הסוכנות למדיניות ומחקר בתחום הבריאות (שבהמשך תשנה את שמה לסוכנות למחקרי בריאות ואיכות) כדי לשפר את האיכות, ההתאמה והיעילות של שירותי הבריאות וגישה לטיפולים רפואיים על ידי ניהול ותמיכה. הסוכנות מבצעת מחקרים, הערכות ומפיצה מידע והנחיות על שירותי הבריאות בארצות הברית.

מטה הסוכנות נמצא בצפון בת'סדה, שבמרילנד.

== היסטוריה ==

לפני שהוקמה הסוכנות למחקרי בריאות ואיכות הגוף המרכזי שפעל בתחום היה המרכז הלאומי למחקר ופיתוח שירותי בריאות, שהוקם ב-1968 ופעל במסגרת שירות הבריאות הציבורי של ארצות הברית . ב-1985 שונה שמו של המרכז ל"המרכז הלאומי למחקר שירותי בריאות והערכות טכנולגויות בתחום הבריאות"<ref name=":0"></ref>.

ב-1989 הוקמה סוכנות עצמאית והשם שניתנה לה היה ה"סוכנות למדיניות ומחקר בתחום הבריאות". בשנותיה הראשונות יישמה הסוכנות מחקר בתחום הבריאות של פרויקטים רב-תחומיים גדולים. המחקרים כללו מחקרים בתחום טכנולוגיית המידע בתחום הבריאות ומחקרים בנוגע לבטיחות המטופלים בניתוחים שבוצעו באופן שגוי. בהמשך, שונה שמה של הסוכנות ל"הסוכנות למחקרי בריאו ואיכות" שזה שמה של הסוכנות גם כיום.

== תקציב ==
תקציב הסוכנות למחקרי בריאות ואיכות ב-2015 עמד על כ-440 מיליון דולרים. התקציב של אותה שנה נועד להבטיח שהסוכנות תמשיך להתמקד במחקרים בתחום שירותי הבריאות וזאת כדי לשפר את איכותם.

==קישורים חיצוניים==
* 

* 

== הערות שוליים ==

קטגוריה:מחלקת הבריאות ושירותי האנוש של ארצות הברית
הזמן שלך

"הזמן שלך" הוא שיר שהוקלט על ידי הזמרת-יוצרת ישראלית מאיה בוסקילה.<ref name=":0"></ref> השיר יצא לאור ביולי 2011, על ידי חברת התקליטים הפי"ל, כסינגל שלא מתוך אלבום.<ref name=":0" /> הסינגל הבא שהוציאה אחריו הוא "אל תוותר עלי", שיצא לאור בנובמבר 2011, שלא כחלק מאלבום האולפן הרביעי שלה, נושמת; האלבום בו לא נכלל "הזמן שלך" לבסוף.<ref name=":0" /><ref></ref>

השיר הגיע למקום השישי ברדיו אמצע הדרך.<ref></ref>

== רקע וכתיבה ==
השיר נכתב על ידי עינת הולנדר והופק על ידי רביב בן-מנחם.<ref></ref> יוסי חרסונסקי סקר את השיר והצהיר שמדובר ב"שיר אינסטנט סתמי-מופרך שנועד להריץ את בוסקילה לרחבות, יותר מאשר לבטא את הפריזמה האומנותית שלה. לא חייבים להיות אמינים כדי להפיק עוד דאנס קלאב ים-תיכוני. הנקודה היא שבוסקילה עושה מאמץ להפוך את האינסטנט לדרמה. בזה היא מוכשרת".<ref></ref>

"הזמן שלך" היה צריך להיכלל באלבום האולפן הרביעי של בוסקילה ולצאת מתוכו כסינגל השני, אך לבסוף נותר כסינגל שלא מתוך אלבום.<ref></ref>

== וידאו קליפ ==
לשיר לא פורסם וידאו קליפ רשמי, אך ב-7 במאי 2013, שנתיים לאחר צאתו כסינגל העלתה בוסקילה את האודיו הרשמי שלו לערוץ היוטיוב שלה.<ref name=":0" /> האודיו זכה להצלחה נאה כאשר צבר 20,000 צפיות בסך הכול.<ref name=":0" /> מעבר לכך, כולל האודיו את עטיפתו הרשמית של הסינגל עצמו, בה מופיעה בוסקילה עצמה.<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|יולי 2011
|הזרמת מוזיקה • הורדה דיגיטלית
|הפי"ל
|style="text-align:center;"|<ref name=":0" />
|}

== קישורים חיצוניים ==

* [https://www.nli.org.il/he/items/NNL_MUSIC_AL990047397200205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2011
קטגוריה:סינגלים מ-2011
קטגוריה:שירי מאיה בוסקילה
קטגוריה:שירים בעברית
קטגוריה:שירים שנכתבו על ידי דן פרבר
קטגוריה:שירים שנכתבו על ידי אורן עמנואל
קטגוריה:שירים שהופקו על ידי יעקב למאי
קטגוריה:שירים על זמן
שירות התזונה והמזון

שירות התזונה והמזון (באנגלית: Food and Nutrition Service) הוא סוכנות בתוך מחלקת החקלאות של ארצות הברית, האמונה על ניהול תוכניות סיוע לתזונה מקומית ולטיפול בנושא הרעב ארצות הברית.

הסוכנות מנהלת את התוכניות שלה דרך המטה המרכזי באלכסנדריה שבוירג'יניה. לסוכנות יש גם משרדים אזוריים בסן פרנסיסקו, דנוור, דאלאס, אטלנטה, שיקגו ועוד מספר ערים ברחבי ארצות הברית. מספר העובדים של הסוכנות הוא המועט ביותר מהסוכנויות של מחלקת החקלאות של ארצות הברית, אך התקציבה שלה הוא הגדול ביותר ביותר במחלקה<ref></ref>.

== היסטוריה ==
שירות התזונה והמזון של ארצות הברית הוקמה ב-8 באוגוסט 1969 כסוכנות בתוך מחלקת החקלאות של ארצות הברית, עם זאת תוכניות בסגנון של שירות התזונה והמזון פועלות כבר מתקופת השפל הגדול<ref name="History FNS"></ref>.

ב-2018 נחשבו כ-11.1% מאוכלוסיית ארצות הברית כ"חסרת ביטחון תזונתי"<ref></ref>. זו ירידה של כ-0.07% לעומת 2017. קבוצות אתניות שאינן לבנות סובלות יותר מהתפועה וכך גם נשים רווקות עם ילדים וקבוצות שחיות בתנאי עוני.

ב-2019 הוקצו 27 מיליארד דולרים לשיקול דעתם של מחלקת החקלאות האמריקאית, שבחרה לפזר את הכסף שקיבלה לשלל שירותים בסוכנות שירות התזונה והמזון האמריקאית, כך למשל במסגרת תוכנית הסיוע לתזונה משלימה מספקות ארוחות צהריים ל-30 מיליון תלמידים בבתי הספר שלהם, כ-15 מיליון תלמידים שקיבלו ארוחות בוקר לבתי הספר וכ-690,000 קשישים שקיבלו מזון במסגרת תוכנית מזון משלימה.

==קישורים חיצוניים==

* 

== הערות שוליים ==

קטגוריה:מחלקת החקלאות של ארצות הברית
קטגוריה:תזונה
לאונידס דרוסיס

לאונידס דרוסיס (ביוונית: Λεωνίδας Δρόσης; 1836, נאפפליו – 1882) היה פסל יווני נאו קלאסי.

דרוסיס התמחה באתונה ואחר כך במינכן בתמיכתו של הפילנתרופ היווני סימון סינאס.

עיקר עבודתו הפיסולית היא בשיתוף פעולה עם האדריכל הדני אוסטרי תאופיל הנסן בבניית האקדמיה של אתונה.

עבור פסל לידת אתנה בגמלון של האקדמיה של אתונה על פי עיצוב של קרל ראל הוענק לו הפרס הראשון בתערוכה העולמית של וינה (1873).

==גלריה==
<gallery>
Athena column-Academy of Athens.jpg|אתנה באקדמיה של אתונה
Apollo column-Academy of Athens.jpg|אפולו באקדמיה של אתונה
Statues of Plato (left) and Socrates (right) by Leonidas Drosis at the Academy of Athens.jpg|אפלטון (שמאל) וסוקרטס (ימין) באקדמיה של אתונה
Penelope by Leonidas Drosis.jpg|פנלופה
</gallery>

==קישורים חיצוניים==

קטגוריה:בוגרי האוניברסיטה הטכנית הלאומית של אתונה
קטגוריה:פסלים יוונים
קטגוריה:ילידי 1836
קטגוריה:נפטרים ב-1882
קטגוריה:יוונים שנפטרו במאה ה-19
איתי סגל

איתי סגל (נולד ב-25 בנובמבר 1980) הוא עיתונאי, תסריטאי ומחזאי ישראלי. כתב את סרטי הקולנוע "הסיפור של יוסי" ו"סאבלט", יצר וכתב את סדרת הטלוויזיה "משפחה טובה".
החל מ-2005 כותב ועורך בידיעות אחרונות. שימש כמבקר הטלוויזיה היומי של העיתון וכסגן עורך 7 לילות. כתב מגזין ב-7 ימים ו-7 לילות.

== ביוגרפיה ==
נולד וגדל בתל אביב. בוגר יחידת "במחנה", העיתון הצבאי, שם שימש כעורך מדור התרבות.

== עיתונות ==
את הקריירה בתקשורת החל בשירותו הצבאי בעיתון הצבאי "במחנה". שם ערך וכתב בעיתון השבועי. מאז שחרורו ועד היום, כותב ועורך בקבוצת ידיעות אחרונות. ב-2005 מונה לסגן עורך 7 לילות, ובין השנים 2010 ו-2013 שימש כמבקר הטלוויזיה היומי של ידיעות אחרונות. החל מ-2005 כותב קבוע במגזיני סוף השבוע של העיתון 7 ימים ו-7 לילות. בין הראיונות הזכורים והמדוברים שלו ראיונות היציאה מהארון של אורנה בנאי,<ref></ref> רן דנקר,<ref></ref> אמיר פיי גוטמן ורועי בר-נתן, חשיפת מחלתה של נחמה ריבלין, רעייתו של נשיא המדינה לשעבר רובי ריבלין, וסיפור התמכרותו לסמים וגמילתו של השחקן מאור שוויצר.<ref></ref> במהלך 2019 פרסם טור שבועי בעיתון המגולל את מסע הפונדקאות שלו ושל בן זוגו להבאת ילדה לעולם.

ב-2023 עזב את ידיעות אחרונות לאחר 18 שנה ועבר ל אולפן שישי בקשת 12.

== קולנוע ==
ב-2010 כתב את "הסיפור של יוסי", סרט ההמשך ל"יוסי וג׳אגר", שנבחר לפתוח את פסטיבל טרייבקה בניו יורק<ref></ref> וב-2014 כתב ויצר (לצד איתן פוקס) את סדרת הדרמה "משפחה טובה". ב-2021 יצא לבתי הקולנוע הסרט "סאבלט" שכתב יחד עם איתן פוקס. הסרט נבחר להשתתף בפסטיבל טרייבקה שנה קודם לכן, אך בעקבות מגפת הקורונה - נערכה הפרימיירה באונליין.

ב-2022 כתב וביים את הסרט הקצר ״אקסים״ בכיכובם של אורי בלופרב, לייב לב לוין ואדם גבאי. הסרט הוקרן ב-2024 במסגרת הפסטיבל הבינלאומי לסרטי סטודנטיות וסטודנטים בסינמטק תל אביב, בפסטיבל out on film באטלנטה, בפסטיבל Seret בברלין ועוד. 

== תיאטרון ==
בסוף 2021 עלה בתיאטרון הלאומי הבימה מחזה מקורי שכתב בשם "את שאהבה נפשי", המתרחש על רקע הרצח בברנוער. ההצגה זכתה לביקורות [https://www.haaretz.co.il/gallery/theater/2022-02-14/ty-article/.premium/0000017f-e99c-dc91-a17f-fd9d1dcb0000 חיוביות] וב-2022, קרן רבינוביץ׳, העניקה לאיתי את פרס מחזאי השנה ע״ש ענת גוב ואת פרס מחזה השנה ע״ש יעקב אגמון. באותה השנה, הזכויות על ההצגה נמכרו עבור הפקת גרסה קולנועית.[https://www.frogi.co.il/entertainment/cinema/46730]

בשנת 2024 צפויה לעלות בתיאטרון הבימה הצגה נוספת פרי עטו של סגל, בשם "האבא שיכולתי להיות". המחזה, שוב בבימויו של משה קפטן, עוסק בסיפורם של זוג גברים בתחילת שנות הארבעים לחייהם, אשר הביאו לעולם בת בהליך פונדקאות. בין השחקנים שלוהקו להצגה נמנים אורלי זילברשץ, אבישי מרידור ודריה רוזן.[https://www.ynet.co.il/entertainment/article/skgejztht] 

== פודקאסט ==
ב-2023 עלה ״הפודקאסט של איתי סגל״ ב-All.in במסגרתו מארח בכל שבוע את האנשים שעושים את התרבות הישראלית. [https://getallin.media/creators/הפודקסט-של-איתי-סגל/]

== חיים אישיים ==
נשוי מ-2017 לאיתי עמידור. לשניים בן ובת שהביאו בהליך פונדקאות.

== קישורים חיצוניים ==

==הערות שוליים==

קטגוריה:עיתונאים להט"בים ישראלים
קטגוריה:להט"בים ישראלים
קטגוריה:תסריטאים ישראלים
קטגוריה:מחזאים ישראלים
קטגוריה:בוגרי תיכון עירוני ה' (תל אביב)
קטגוריה:סגל ידיעות אחרונות
קטגוריה:סגל במחנה
קטגוריה:עורכי עיתונים ישראלים
קטגוריה:מבקרי טלוויזיה ישראלים
קטגוריה:ישראלים שנולדו ב-1980
טנקים (סרט)

"טנקים" (ברוסית: Танки) הוא סרט הרפתקאות ופעולה רוסי שביים קים דרוז'ינין<ref>[https://kino.mail.ru/cinema/articles/48718/ Мерзликин в танке: съемки нового проекта автора «28 панфиловцев»]</ref>, בכיכובו של אנדריי מרזליקין<ref>[https://www.iphones.ru/iNotes/769279 10 главных российских фильмов в 2018 году]</ref><ref>[http://www.mvestnik.ru/hobby/andrej-merzlikin-kuet-oruzhie-pobedy/ Андрей Мерзликин кует оружие Победы]</ref>. הסרט הוקרן בבכורה ב-26 באפריל 2018<ref>[https://www.kinoafisha.info/movies/8330177/ Танки, 2018]</ref> גרסה טלוויזיונית שודרה ב-23 בפברואר 2019.

== עלילה ==
עלילת הסרט מתרחשת בשנים 1939—1940 ומספרת סיפור הרפתקאות של מרוץ חשאי שנערך בין שני אבות טיפוס של טנק T-34 שעוצבו על ידי מיכאיל קושקין, לאורך מסלול מחרקוב למוסקבה על מנת לאשר ייצור של כלי רכב קרביים חדשים, שסייעו בהמשך לברית המועצות לנצח במלחמה הפטריוטית הגדולה...

== שחקנים ודמויות ==

== ביקורת ==
בביקורת בעיתון נובאיה גאזטה, לריסה מליוקובה, כתבה על הסרט באופן הבא: "רצינו 'סרט מלחמה' מרהיב, קיבלנו סרט מלחמה ילדותי וטיפשי, שהפריצים הם מטומטמים, הקרבות הם צעצועים ועצי הליבנה הרוסיים לא יכולים להיהרס מאקדחי אויב. כמו הרפתקה ברוח של סרט ישן, שקיבל תעמולה חסרת טעם מגושמת וגרועה ברוח הסרט "הטנקיסטים" שנוצר שנה לפני המרוץ של קושקין (1939)"<ref></ref>.

==קישורים חיצוניים==

== הערות שוליים ==

קטגוריה:סרטי פוקס המאה ה-20
קטגוריה:סרטי פעולה רוסיים
קטגוריה:סרטים על טנקים
קטגוריה:סרטי מלחמה רוסיים
קטגוריה:סרטי הרפתקאות רוסיים
קטגוריה:סרטים ברוסית
קטגוריה:סרטי 2018
קטגוריה:סרטי תעמולה
קטגוריה:סרטי דרמה היסטורית
קטגוריה:סרטים היסטוריים
קטגוריה:סרטי מלחמת העולם השנייה